text: [{"text_idx": "#000005", "text": "Mong munu tey vera sum ofta seta s\u00e6r hendan spurning: F\u00e6r landi\u00f0 onganti\u0301\u00f0 nokk? Vit eru mong i\u00f0 undrast yvir hvussu ta\u00f0 ber til at flestu politikarar og emb\u00e6tisfo\u0301lk eftir \u00f8llum at d\u00f8ma meta seg at eiga o\u0301avmarka\u00f0an r\u00e6tt til okkara skattapengar\u2014fo\u0301lksins ogn. Hvi\u0301 mugu og skulu hesir politikarar og teirra v\u00e6l g\u00f8ddu emb\u00e6tisfo\u0301lk alla ti\u0301\u00f0ina \u00f8kja um si\u0301tt oy\u00f0sl av okkara skattapengum, fo\u0301lksins ogn? Ta\u00f0 tykist ikki at koma teimum til hugs\u2014ella so hava tey bara ongar skruplur um ta\u00f0 yvirh\u00f8vur\u2014at alt hetta tey lova i\u0301 eyst og vest ma\u0301 fi\u0301ggjast og ver\u00f0ur tiki\u00f0 burtur av su\u0301rt tjentum innt\u00f8kum hja\u0301 teimum produktivu i\u0301 sjo\u0301- og fiskivinnuni."}, {"text_idx": "#000006", "text": "Er nakar a\u0301hugi yvirh\u00f8vur millum okkara politikarar og emb\u00e6tisfo\u0301lk at hu\u0301sast meira a\u0301byrgdarfult vi\u00f0 okkara felags f\u00e6i og heldur royna at fa\u0301a meira fyri minni enn \u00f8vugt? Ta\u00f0 tykist bara ikki koma teimum til hugs at okkurt mark ma\u0301 vera fyri hvussu no\u0301gvar pengar tey kunnu taka fra\u0301 okkum \u00f8\u00f0rum fyri at reka teirra groteskt uppbo\u0301lgna\u00f0a yvirbygna\u00f0."}, {"text_idx": "#000007", "text": "Uttan yvh\u00f8vur at bjo\u0301\u00f0a teimum naka\u00f0 afturfyri sum skulu gjalda fyri hetta, \u00e6tla tey also at tvinga sjo\u0301fo\u0301lki\u00f0 at rinda fyri gylt vallyfti um ni\u00f0ursetta arbei\u00f0sviku. Jamen, hvi\u0301 betala ikki politikarar og teirra emb\u00e6tisfo\u0301lk sja\u0301lv fyri ti\u0301li\u0301kt tey bor\u00f0rei\u00f0a vi\u00f0\u2014ella vilja tey sja\u0301lv kanska ikki ni\u00f0ur i\u0301 innt\u00f8ku?"}, {"text_idx": "#000008", "text": "Nu\u0301 ein dagin gramdu tey seg i\u0301 Breddanum um sokalla\u00f0ar serskattaskipanir, har onkur helt fyri at \u201cta\u00f0 at tu\u0301 skattliga eggjar fo\u0301lki at fara av landinum, ta\u00f0 er ikki r\u00e6tt.\u201d To\u0301 ikki ein einasti spurningur um hvi\u0301 fo\u0301lk kanska si\u0301ggja seg noydd heldur enn \u201ceggja\u00f0\u201d til at fara av landinum at vinna s\u00e6r til li\u0301vsins uppihald."}, {"text_idx": "#000012", "text": "So kunnu politikarar og emb\u00e6tisfo\u0301lk kalla ta\u00f0 eina \u201cserskattaskipan\u201d um tey vilja; men skal ikki tann frami\u0301hja\u0301 atgongd til okkara felags skattapengar sum politikarar og emb\u00e6tisfo\u0301lk kanna s\u00e6r\u2014skal hon ikki roknast sum \u201cserskattaskipan\u201d ella ta\u00f0 sum verri er?"}, {"text_idx": "#000013", "text": "Politikarar og emb\u00e6tisfo\u0301lk halda um ryggin hv\u00f8r a\u0301 \u00f8\u00f0rum ta\u0301 um r\u00e6\u00f0ur at tryggja s\u00e6r fyrimun av so h\u00f8gum skattum sum m\u00f8guligt. Tey eru inside\u2019arar i\u0301 skipanini og tryggja s\u00e6r og si\u0301num at sleppa fyrst framat hesum skattapengum og njo\u0301ta gott av teimum, a\u0301\u00f0renn naka\u00f0 dryppar ni\u00f0ur til tey fo\u0301lk i\u00f0 okkara skattapengar av r\u00f8ttum skuldu fari\u00f0 til. Hesi\u2014einkjur, pensionistar, breka\u00f0, sju\u0301k, avlamin og onnur, og so fo\u0301tfo\u0301lki\u00f0 i\u00f0 starvast innan ta\u00f0 almenna\u2014hesi mugu fyri alt i\u0301 ver\u00f0ini hava so li\u0301ti\u00f0 sum m\u00f8guligt, skilst."}]